Дәрі экспортына тыйым салынуы мүмкін
"Дәрі экспортына тыйым салынуы мүмкін" | "https://abai.kz/post/149094"
TITLE: Дәрі экспортына тыйым салынуы мүмкін
URL: https://abai.kz/post/149094
META: "Дәрі экспортына тыйым салынуы мүмкін" | "https://abai.kz/post/149094"
DATE: 24.03.2022
AUTHOR(s): Abai.kz
TOTAL WORDS: 189
TEXT: Денсаулық сақтау министрлігі Қазақстаннан дәрілік заттарды экспорттауға уақытша тыйым салуды жоспарлап отыр. Бұйрық жобасы "Ашық НҚА" порталында жарияланды. Құжатқа сәйкес, 6 айға Қазақстан аумағынан кез келген нысандағы дәрілік заттарды, оның ішінде фармацевтикалық субстанцияларды, медициналық мақсаттағы бұйымдарды, сондай-ақ оларды өндіруге арналған материалдар мен компоненттерді әкетуге тыйым салу ұсынылады. Тек мына жағдайларда рұқсат беріледі: Қазақстаннан тыс жерге транзиттік жөнелтілім бойынша тасымалданатын жүктер; тек жеке пайдалануға, жеке тапсырысқа арналған медициналық бұйымдар; халықаралық гуманитарлық көмекке арналған тауарлар; бөлшек сауда шеңберінде жеке тұтыну үшін әкелінетін және сатып алынған тауарлар; тегін медициналық көмектің кепілдік берілген көлемі және міндетті медициналық сақтандыру шеңберінде алынған дәрілік заттар; сатуға құқығы жоқ көрмелерге арналған үлгілер; зерттеулер мен сынақтарға арналған үлгілер; пайдалану орны бойынша денсаулық сақтау ұйымдарында өндірілген радиофармацевтикалық препараттар; мемлекеттік тіркеу кезінде сараптамаға алынған үлгілер; пациенттің немесе оның донорының аутологиялық биоматериалдарын пайдалана отырып, жеке қолдануға арналған кеңейтілген терапиялық дәрі-дәрмектер; ЕАЭО кедендік аумағына келетін көлік құралдарының жолаушылары мен экипаж мүшелерін емдеуге арналған дәрілік заттар; халықаралық мәдени, спорттық іс-шараларға қатысушыларды және халықаралық экспедицияларға қатысушыларды емдеуге арналған дәрілік заттар; Қазақстан өндірушілері шығарған, тыйым салынған "СТ-1" нысанындағы тауардың шығу тегі туралы сертификаты бар дәрілік заттар. Бұйрық жобасы 6 сәуірге дейін қоғамдық талқылауға ұсынылған. Abai.kz
